รู้สึกอึดอัดท้องตลอดเวลาครับ ช่วงตื่นนอนจะรู้สึกไม่มาก แต่จะรู้สึกเยอะช่วงเย็น อาการเหมือนท้องอืด มีลมเยอะ เรอหรือผายลม เรื่อยๆทั้งวัน แต่ไม่ถี่มากครับ ไม่ปวดท้อง แค่รู้สึกอึดอัดไม่สบายท้อง ไม่อาเจียน อาหารย่อยปกติ หิวตรงเวลาปกติ ขับถ่ายปกติ ออกกำลังกายบ่อย ไปหามารอบนึงแล้วครับ บอกอาการไม่ตรงกับโรคอะไรเลย จึงให้ยาขับแก๊สกับช่วยย่อยมา รู้สึกดีขึ้นนิดหน่อย แต่ก็ไม่หายยังเป็นอยู่ เป็นมา สองอาทิตย์แล้วครับ
สวัสดีค่ะ อาการท้องอืด อึดอัดท้อง อาจเกิดจาก-มีลมในท้อง จากการรับประทานอาหาร ดื่มน้ำ สูบบุหรี่ การพูด หัวเราะซึ่งจะมีการกลืนอากาศเข้าไป แต่มักไม่อันตราย ร่างกายก็จะขับออกด้วยการผายรมหรือเรอออกมา-โรคกระเพาะอาหารอักเสบ ทำให้ท้องอืด แน่นท้อง คลื่นไส้- ลำไส้อักเสบ อาจมีการขับถ่ายเปลี่ยนแปลง-ลำไส้อุดตัน มักจะปวดท้องมาก ท้องแน่น ถ้าเคยมีประวัติผ่าตัดมาก่อนจะยิ่งนึกถึงลำไส้อุดตันจากพังผืดได้มาก มักคลื่นไส้ อาเจียน กินได้น้อย ไม่ถ่าย ไม่ผายลมการดูแลตัวเองเบื้องต้น หลีกเลี่ยงการรับประทานอาหารมื้อใหญ่ๆในคราวเดียว หลังรับประทานอาหารควรนั่งหัวสูงไว้ก่อนอย่างน้อย 3 ชั่วโมง งดการดื่มชา กาแฟ ไม่สูบบุหรี่ งดอาหารรสจัดหรืออาหารเผ็ด รับประทานยาลดอาการท้องอืดเช่น air x ได้ ควรเดินบ่อยๆกระตุ้นการบีบตัวของลำไส้ ขับถ่ายให้เป็นเวลา ดื่มน้ำให้เพียงพอหากท้องอืดมากขึ้นเรื่อยๆ ไม่สามารถถ่ายอุจจาระได้ ไม่ผายลม คลื่นไส้ อาเจียนตลอด รับประทานอาหารได้น้อยลง ควรรีบไปพบแพทย์ โดยอาจต้องตรวจร่างกายและทำเอ็กซเรย์หน้าท้องร่วมด้วย